# Νυχτερινός ανταποκριτής

| Νυχτερινός ανταποκριτής *Night crawler* |
| --- |
| Κινηματογραφική αφίσα |
| Σκηνοθεσία | Νταν Γκίλροϊ |
| Παραγωγή | Open Road Films |
| Σενάριο | Νταν Γκίλροϊ |
| Πρωταγωνιστές | Τζέικ Τζίλενχαλ Ρενέ Ρούσο Ριζ Αμέντ Μπιλ Πάξτον |
| Μουσική | Τζέιμς Νιούτον Χάουαρντ |
| Φωτογραφία | Ρόμπερτ Έλσγουιτ |
| Μοντάζ | John Gilroy |
| Εταιρεία παραγωγής | Bold Films |
| Διανομή | Open Road Flims, Big Bang Media και Netflix |
| Πρώτη προβολή |  31 Οκτωβρίου 2014  1 Ιανουαρίου 2015 |
| Διάρκεια | 117 λεπτά |
| Προέλευση | Ηνωμένες Πολιτείες Αμερικής |
| Γλώσσα | Αγγλικά |
| Προϋπολογισμός | 8.500.000 δολάριο ΗΠΑ |
| Ακαθάριστα έσοδα | 47.398.992 δολάριο ΗΠΑ και 32.381.217 δολάριο ΗΠΑ |
| Βραβεύσεις | Εθνικό Συμβούλιο Αναθεώρησης:Καλύτερες Δέκα Ταινίες |
|  Σχετικά πολυμέσα |
| δεδομένα () |

Το **Νυχτερινός Ανταποκριτής** (αγγλικά: *Nightcrawler*) είναι αμερικανικό νεο-νουάρ θρίλερ εγκλήματος παραγωγής 2014. Το σενάριο έγραψε ο Νταν Γκίλροϊ ενώ ανέλαβε και τη σκηνοθεσία πραγματοποιώντας το σκηνοθετικό του ντεμπούτο. Πρωταγωνιστεί ο Τζέικ Τζίλενχαλ στο ρόλο του Λου Μπλουμ, ενός κλέφτη που αρχίζει να τραβάει με την κάμερα ατυχήματα και εγκλήματα στο Λος Άντζελες με σκοπό να τα πουλάει σε ειδησεογραφικά κανάλια. Στην ταινία συμμετέχουν επίσης οι Ρενέ Ρούσο, Ριζ Αμέντ και Μπιλ Πάξτον.

Η παγκόσμια πρεμιέρα της ταινίας πραγματοποιήθηκε στο Διεθνές Φεστιβάλ Κινηματογράφου του Τορόντο το 2014 στο τμήμα Ειδικών Παρουσιάσεων. Κυκλοφόρησε στους κινηματογράφους των Ηνωμένων Πολιτειών στις 31 Οκτωβρίου 2014. Απέσπασε εξαιρετικά σχόλια από τους κριτικούς, με τους περισσότερους να ξεχωρίζουν την ερμηνεία του Τζίλενχαλ. Έλαβε μία υποψηφιότητα για Όσκαρ Διασκευασμένου Σεναρίου ενώ ο Τζίλενχαλ έλαβε υποψηφιότητες για BAFTA, Screen Actors Guild Award και Χρυσή Σφαίρα Α' Ανδρικού Ρόλου.

## Πλοκή

Ο Λούις Μπλουμ είναι ένας τύπος μοναχικός και άνεργος και βγάζει τα προς το ζην του κλέβοντας και κάνοντας δουλειές του ποδαριού. Ένα βράδυ αργά τη νύχτα βλέπει μπροστά του ένα ατύχημα να βιντεοσκοπείται από τον ανεξάρτητο δημοσιογράφο Τζο Λόντερ και ο Μπλουμ συνειδητοποιεί ότι βρήκε κάτι να κάνει στο οποίο μπορεί να είναι καλός. Αγοράζει μια κάμερα και ένα αστυνομικό σκάνερ και αρχίζει να περνάει τα βράδια του τρέχοντας σε ατυχήματα, ληστείες και πυρκαγιές. Αναπτύσει μια επαγγελματική σχέση με τη Νίνα Ρόμινα, μια διευθύντρια ειδήσεων σε έναν τηλεοπτικό σταθμό του Λος Άντζελες. Καθώς η ποιότητα του υλικού του αρχίζει να βελτιώνεται τόσο αρχίζει και η αμοιβή του να γίνεται μεγαλύτερη. Έτσι προσλαμβάνει τον Ρικ, ένα νέο και άνεργο παλικάρι, να δουλέψει μαζί του. Ωστόσο όσο πιο πετυχημένος γίνεται ο Μπλουμ, τόσο γίνεται ξεκάθαρο ότι θα κάνει το οτιδήποτε για να τραβήξει υλικό από τις σκηνές εγκλήματος.

## Ηθοποιοί και χαρακτήρες

* Τζέικ Τζίλενχαλ στο ρόλο του *Λούις Μπλουμ*
* Ρενέ Ρούσο στο ρόλο της *Νίνα Ρόμινα*
* Ριζ Αμέντ στο ρόλο του *Ρικ*
* Μπιλ Πάξτον στο ρόλο του *Τζο Λόντερ*
* Αν Κιούζακ στο ρόλο της *Λίντα*
* Κέβιν Ραμ στο ρόλο του *Φρανκ Κράουζε*
* Καθλίν Γιορκ στο ρόλο της *Τζάκι*
* Έρικ Λανγκ στο ρόλο του *Κάμεραμαν*
* Μάικλ Χάιατ στο ρόλο του *Ντετέκτιβ Φροντίρι*

## Παραγωγή

Ο Τζέικ Τζίλενχαλ ήταν ο πρώτος ηθοποιός που υπέγραψε για τη συμμετοχή του στην ταινία, τον Απρίλιο του 2013. Το Σεπτέμβριο του 2013, υπέγραψαν οι Μπιλ Πάξτον και Ρενέ Ρούσο και ακολούθησε ο Ριζ Αμέντ στο ρόλο του οδηγού και προστατευόμενου του χαρακτήρα του Τζίλενχαλ. Τον επόμενο μήνα στο καστ προστέθηκε ο Κέβιν Ραμ. Τα γυρίσματα της ταινίας ξεκίνησαν στις 6 Οκτωβρίου 2013 στο Λος Άντζελες.

## Box office

Με προϋπολογισμό 8.500.000 δολάρια, η ταινία *Νυχτερινός Ανταποκριτής* έκανε άνοιγμα τριημέρου στη 2η θέση με 10,4 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 32,3 εκατομμύρια δολάρια ενώ στον υπόλοιπο κόσμο συγκέντρωσε 15 εκατομμύρια δολάρια. Παγκοσμίως απέφερε 47,3 εκατομμύρια δολάρια.

## Βραβεία & Υποψηφιότητες

| Βραβείο | Κατηγορία | Υποψήφιος | Αποτέλεσμα |
| --- | --- | --- | --- |
| Όσκαρ | Πρωτότυπο Σενάριο | Νταν Γκίλροϊ | Υποψηφιότητα |
| Χρυσές Σφαίρες | Α' Ανδρικού Ρόλου - Δράμα | Τζέικ Τζίλενχαλ | Υποψηφιότητα |
| BAFTA | Πρωτότυπο Σενάριο | Νταν Γκίλροϊ | Υποψηφιότητα |
| Α' Ανδρικού Ρόλου | Τζέικ Τζίλενχαλ | Υποψηφιότητα |
| Β' Γυναικείου Ρόλου | Ρενέ Ρούσο | Υποψηφιότητα |
| Μοντάζ | Τζον Γκίλροϊ | Υποψηφιότητα |
| Screen Actors Guild Awards | Καλύτερη Ανδρική Ερμηνεία σε Πρωταγωνιστικό Ρόλο | Τζέικ Τζίλενχαλ | Υποψηφιότητα |

## Παραπομπές

## Εξωτερικοί σύνδεσμοι

* Επίσημη ιστοσελίδα

* Νυχτερινός Ανταποκριτής στην IMDb (Αγγλικά)

* Νυχτερινός Ανταποκριτής στο MyMovies.it (Ιταλικά)

* Νυχτερινός Ανταποκριτής στο AllMovie (Αγγλικά)

* Νυχτερινός Ανταποκριτής στο Rotten Tomatoes (Αγγλικά)

* Νυχτερινός Ανταποκριτής στο Metacritic (Αγγλικά)

* Νυχτερινός Ανταποκριτής στο Box Office Mojo (Αγγλικά)

* Νυχτερινός Ανταποκριτής στο TCMDB (Αγγλικά)

* Νυχτερινός Ανταποκριτής στο AlloCine (Γαλλικά)